มีตกขาวสีเขียวอ่อน มีกลิ่นเปรี้ยวๆ แต่ไม่เคยมีเพศสัมพันธ์ อันตรายมั้ยคะ
สวัสดีค่ะ การวินิจฉัยที่เป็นไปได้1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดอาการข่องคลอดอักเสบ นั้นสามารถเกิดได้จากโรคที่ติดต่อทางเพศสัมพันธ์หรือไม่ก็ได้ค่ะแนะนำพบสูตินรีแพทย์เพื่อตรวจลักษณะของตกขาวอีกครั้ง แพทย์อาจจะเก็บตกขาวไปตรวจดูว่าเป็นการติดเชื้อชนิดใด จะได้ให้ยาได้ถูกค่ะ ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยายาปฏิชีวนะในรูปแบบยาเม็ดรับประทานสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ การสวนล้างช่องคลอดมากเกินไปเป็นปัจจัยสำคัญอย่างหนึ่งที่ทำให้มีช่องคลอดอักเสบหรือติดเชื้อได้